Document ID: 32010D0618

РЕШЕНИЕ НА КОМИСИЯТА
от 14 октомври 2010 година
относно сумите, прехвърляни от националните програми за подпомагане в лозаро-винарския сектор, към единната схема за плащане в съответствие с Регламент (ЕО) № 1234/2007 на Съвета
(нотифицирано под номер C(2010) 7042)
(само текстовете на английски, гръцки, испански, малтийски и френски език са автентични)
(2010/618/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 103ща от него,
като има предвид, че:
(1)
В член 103н от Регламент (ЕО) № 1234/2007 се предвижда, че разпределението на наличните финансови средства на Общността, както и бюджетните ограничения, са посочени в приложение Хб към същия регламент.
(2)
В съответствие с член 103о от Регламент (ЕО) № 1234/2007 някои държави-членки са предвидили прехвърляне на средства към схемата за единно плащане или последващи промени в своите програми за подпомагане.
(3)
В член 3 от Регламент (ЕО) № 555/2008 на Комисията (2) се предвижда, че държавите-членки нотифицират всяко последващо прехвърляне към схемата за единно плащане преди 1 декември, предшестващ календарната година, в която ще бъде прилагана тази схема.
(4)
С оглед на яснотата и в съответствие с член 103ща от Регламент (ЕО) № 1234/2007 Комисията публикува сумите, нотифицирани от съответните държави-членки съгласно членове 2 и 3 от Регламент (ЕО) № 555/2008.
(5)
Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩОТО РЕШЕНИЕ:
Член 1
Сумите, прехвърляни от националните програми за подпомагане към единната схема за плащане във връзка с финансовите 2010-2013 г., са посочени в приложението към настоящото решение.
Член 2
Адресати на настоящото решение са Република Гърция, Кралство Испания, Великото херцогство Люксембург, Република Малта и Обединеното кралство Великобритания и Северна Ирландия.
Съставено в Брюксел на 14 октомври 2010 година.

Labels: 17
19
5
7
6